CELEX: 32013R1230
Language: hu
Date: 2013-11-28 00:00:00
Title: A Bizottság 1230/2013/EU végrehajtási rendelete ( 2013. november 28. ) egyes áruk Kombinált Nómenklatúra szerinti besorolásáról

3.12.2013   
            
            
               HU
            
            
               Az Európai Unió Hivatalos Lapja
            
            
               L 322/11
            
         A BIZOTTSÁG 1230/2013/EU VÉGREHAJTÁSI RENDELETE
   (2013. november 28.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK tanácsi rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 28-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  A terméket egyenként kb. 900 mg össztömegű tabletta formájában hozzák kiskereskedelmi forgalomba, egy tabletta összetétele a következő (mg-ban megadva):
                  
                              —
                           
                           
                              alfa-liponsav 300,
                           
                        
                              —
                           
                           
                              kalcium (kétbázisú kalcium-foszfátként) 88,5
                           
                        
                              —
                           
                           
                              mikrokristályos cellulóz, hidroxi-propil-etil-cellulóz, kolloid szilícium-dioxid és magnézium-sztearát kb. 511.
                           
                        Címkéje alapján a termék emberi fogyasztásra szánt táplálékkiegészítő. A címkén feltüntetett ajánlott napi adag egy tabletta.
               
               
                  3004 90 00
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 3004 és a 3004 90 00 KN-kód szövegezése határozza meg.
                  Noha a termék táplálékkiegészítőként kerül bemutatásra, a betegségek megelőzése vagy gyengébb egészségi állapot kezelése terén is van hatása. A termék 2106 vámtarifaszám szerinti, máshol nem említett élelmiszer-készítményként való besorolása ezért kizárt (lásd a 2106 vtsz-hoz tartozó HR-magyarázat (16) pontját).
                  A terméket kimért adagokban hozzák kiskereskedelmi forgalomba, és egyértelműen meghatározott megelőző vagy terápiás tulajdonságokat mutat, pl. a polineuropátiával szemben.
                  Ezért a terméket a 3004 vtsz. alá, kiskereskedelmi forgalom számára kimért adagokban kiszerelt gyógyszerként kell besorolni.